CELEX: 62018TB0033
Language: fi
Date: 2018-10-03 00:00:00
Title: Asia T-33/18: Unionin yleisen tuomioistuimen määräys 3.10.2018 – Pracsis ja Conceptexpo Project v. komissio ja EACEA (Kumoamiskanne ja vahingonkorvauskanne — Julkiset palveluhankinnat — Hallinnollinen muutoksenhaku komissiossa — Puhtaasti vahvistava toimi — Kanteen nostamisen määräaika — Toimi, joka ei voi olla kanteen kohteena — Tutkimatta jättäminen)

3.12.2018   
            
            
               FI
            
            
               Euroopan unionin virallinen lehti
            
            
               C 436/51
            
         
      Unionin yleisen tuomioistuimen määräys 3.10.2018 – Pracsis ja Conceptexpo Project v. komissio ja EACEA
      (Asia T-33/18) (1)
      
      ((Kumoamiskanne ja vahingonkorvauskanne - Julkiset palveluhankinnat - Hallinnollinen muutoksenhaku komissiossa - Puhtaasti vahvistava toimi - Kanteen nostamisen määräaika - Toimi, joka ei voi olla kanteen kohteena - Tutkimatta jättäminen))
      (2018/C 436/73)
      Oikeudenkäyntikieli: ranska
      
         Asianosaiset
      
      
         Kantajat: Pracsis SPRL (Bryssel, Belgia) ja Conceptexpo Project (Wavre, Belgia) (edustaja: asianajaja J.-N. Louis)
      
         Vastaajat: Euroopan komissio (asiamiehet: D. Martin, A Katsimerou ja I. Rubene, agents) ja koulutuksen, audiovisuaalialan ja kulttuurin toimeenpanovirasto (EACEA) (asiamiehet: aluksi H. Monet ja A. Kisylyczko, sitten H. Monet ja N. Durand)
      
         Oikeudenkäynnin kohde
      
      Yhtäältä SEUT 263 artiklaan perustuva vaatimus 17.7. ja 11.8.2017 tehdyistä EACEAn päätöksistä tehdyn hallinnollisen valituksen hylkäämisestä 13.11.2017 tehdyn komission päätöksen kumoamiseksi ja ”tarvittavin osin” mainittujen EACEAn päätösten kumoamiseksi sekä sen sopimuksen tekemistä ensimmäiselle sijalle luokitellun tarjoajan kanssa koskevan ”päätöksen” kumoamiseksi siltä osin kuin näissä päätöksissä luokitellaan kantajien konsortion tarjous toiselle sijalle etusijajärjestystä käyttäen tapahtumapalveluita ja myynninedistämiskampanjoita audiovisuaalialalla koskevassa tarjouskilpailussa EACEA/2017/01, ja toisaalta SEUT 268 artiklaan perustuva vaatimus saada korvausta vahingosta, joka kantajille on väitetysti aiheutunut näistä päätöksistä.
      
         Määräysosa
      
      
                  1)
               
               
                  Kanne jätetään tutkimatta.
               
            
                  2)
               
               
                  Pracsis SPRL ja Conceptexpo Project vastaavat omista oikeudenkäyntikuluistaan, ja ne velvoitetaan korvaamaan Euroopan komission ja koulutuksen, audiovisuaalialan ja kulttuurin toimeenpanoviraston (EACEA) oikeudenkäyntikulut.
               
            
         (1)  EUVL C 112, 26.3.2018.